
A V I Z

asupra proiectului de Lege pentru aprobarea Ordonanţei de urgenţă a Guvernului nr.56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare asupra agenţiilor economice din sectorul agricol.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare asupra agenţiilor economice din sectorul agricol, trimis cu adresa nr.308 din 17 iunie 2002, înregistrată sub nr.31/620 din  17 iunie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  19 iunie 2002.



Membrii comisiei au examinat  ordonanţa de urgenţă a Guvernului supusă aprobării,  expunerea de motive şi  avizul favorabil al Consiliului Legislativ nr.630/16.05.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată  de Senat  la 10 iunie 2002. 



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

dr. Ionel OLTEANU
consilier

Diaconu Dumitra

